Eteläkorealainen Chosun Ilbo -lehti kertoo Pohjois-Korean johtajan Kim Jong-ilin kuolleen raivokohtauksen seurauksena vuosi sitten.

Kim Jong-il vieraili useasti Chosunin työmaalla. EPA

Pohjois-Korean hallitus ilmoitti ”rakastetun johtajan” kuolemasta joulukuussa 2011. Ilmoituksen mukaan Kim Jong-Il kuoli sairauskohtaukseen, joka aiheutui kovasta työnteosta ja stressistä.

Lehden mukaan kuolinsyy oli raivokohtauksen aiheuttama sydänkohtaus.

Johtaja sai raivokohtauksen, kun hän kuuli Huichonin jättimäisessä vesivoimalassa tapahtuneesta vakavasta vuodosta. Hän huusi ja raivosi ja erotti useita voimalasta vastuussa olevia ihmisiä. Täysin hallitsematonta raivokohtausta seurasi lopulta kuolettava sydänkohtaus.

Kim Jong-Il vieraili usein voimalan rakennustyömaalla, ja siitä muodostui hänelle tärkeä projekti. Voimalaa pidetään yhtenä Kim Jong-Ilin suurimmista saavutuksista.

Suomessa asiasta kertoi ensimmäisenä Verkkouutiset.